किसी व्यक्ति के पास जाकर अलविदा कहना अलविदा वाला ईमेल भेजकर कुछ आम ग़लतियों से बचना
वैसे तो आप के इस आख़िरी दिन में किसी को यह पता चलना कि अब आप वापस नहीं आएँगे, उचित नहीं लगता। आप के जाने के कुछ समय पहले से ही लोगों को बताना शुरू कर दें कि अब आप जाने वाले हैं और फिर वापस नहीं मिल पाएँगे, ताकि लोग भी इस के अनुकूल हो जाएँ।  नियम के अनुसार मैनेजमेंट के लिए आप को जाने के कम से कम दो हफ्ते पहले यह बताना होता है, कि अब आप नौकरी छोड़ने वाले हैं। और सब से पहले इसे अपने बॉस को ज़रूर बताएँ। मैनेजमेंट को बता देने के बाद, अब आप अपने सहकर्मियों को बता सकते हैं। आप को जैसे भी उचित लगे, इसे बताएँ या फिर सुविधा के अनुसार जैसा सही लगे बताएँ, लेकिन आख़िरी दिन से पहले ज़रूर बता दें। अपने जाने के दो दिन पहले से ही अलविदा कहने की शुरुआत कर दें ताकि आप आख़िरी दिन में थोड़ा सा कम तनावपूर्ण और व्यस्त रहें, विशेष रूप से जब आप के पास और काम भी करने को हो। ऐसा कर के आप आख़िरी दिन में अपने प्रॉजेक्ट का बचा हुआ काम भी बिना किसी रुकावट के कर पाएँगे। एक बार आप के जाने की घोषणा को सुन कर, आप के सहकर्मी आप के पास अलविदा करने आना शुरू कर देंगे। इस से अलविदा करना और भी आसान हो जाएगा। अपना सारा सामान जल्द से जल्द रख लें ताकि आप के पास अलविदा कहने के लिए समय बच सके। ऐसा कर के आप अपने सहकर्मियों के साथ कुछ समय बिता पाएँगे।  हाँ लेकिन इस बात को भी ध्यान में रखें कि भले ही आप नौकरी छोड़ कर जा रहे हैं, लेकिन बाद में यदि आप चाहें तो अपने सहकर्मियों से बाहर कहीं भी मिल सकते हैं। ऑफिस से बाहर कहीं भी अपने सहकर्मियों से मिलने के लिए कोई कार्यक्रम बनाएँ। यदि आप का सहकर्मी जा रहा है और आप रुक रहे हैं, तो और भी सहकर्मियों के साथ आप उन्हें अलविदा कहने के लिए जाएँ। इस से आप अपने सहकर्मी के लिए अलविदा कहना और भी आसान बना देंगे। भले ही सोशल मीडिया का इस्तेमाल कर या फिर ईमेल के ज़रिए, ऑफिस छोड़ने से पहले जितने ज़्यादा से ज़्यादा लोगों (सहकर्मियों) के साथ संपर्क बना सकें, बनाएँ। आप जिन लोगों के साथ बाद में भी संबंध रखना चाहते हैं, उन से ज़रूर संपर्क करें, और चाहें तो सभी के साथ फ़ेसबुक पर भी संपर्क रख सकते हैं।  आप के जाने के पहले वाले हफ्तों में अपने सहकार्मियों के साथ कुछ बिज़नेस प्लेटफॉर्म जैसे कि LinkedIn के साथ जुड़ें। इस से आप को भविष्य में कभी ज़रूरत पड़ने पर इन से मदद मिल सकेगी। यदि आप किसी प्रोफेशनल जगह पर हैं, तो इसे प्रोफेशनल ही रखें। इस के लिए कोई बहुत बड़ी प्रक्रिया की ज़रूरत नही है। अपने सहकर्मियों को कहें कि उन के साथ काम कर के आप को बहुत अच्छा लगा, उन्हें भविष्य के लिए शुभकामना दें और भविष्य में संपर्क करने का भी कहें। इसे बहुत ज़्यादा कठिन बनाने की ज़रूरत नहीं है।  यदि आप का सहकर्मी जा रहा है, तो इस बात को समझने की कोशिश करें, कि उन के पास मिलने के लिए आप के अलावा भी बहुत सारे लोग हैं, और वे इन सब के साथ बहुत ज़्यादा समय भी नहीं बिता सकते। भले ही आप उन के जाने से बहुत दुखी हैं, लेकिन फिर भी शांत रहें और ज़रूरी हो तो बाद में मिलने की योजना बनाएँ। आप ऐसा कुछ भी कह सकते हैं, "अभिषेक! मुझे आप के साथ काम करने में बहुत मज़ा आया। आप बहुत अच्छे इंसान हैं। आप आगे भी मुझ से बात करोगे ना?" यदि आप को नौकरी छोड़ने के लिए बोला गया है, या फिर आप हताश हो कर नौकरी छोड़ रहे हैं, तो सहकर्मियों को अलविदा कहते वक़्त अपने मनोभावों पर काबू पाना आप के लिए बहुत ही कठिन होगा। हालाँकि आप को एक प्रोफेशनल व्यक्ति के तौर पर शांत रहने की कोशिश करना चाहिए। भले ही आप निराशा महसूस कर रहे हों, लेकिन फिर भी सकारात्मक रहें। ऐसा करने के बाद आप को खुशी भी होगी। कार्यस्थल पर मिले-जुले लोग मिलते हैं: आप को कुछ सच्चे मित्र भी ,मिलेंगे, जिन से आप बाद में भी संपर्क रखना चाहेंगे, और कुछ शत्रु भी मिलेंगे। तो यदि इसकी कोई ज़रूरत ना हो, तो इन सब को बुला कर एक बहुत बड़ी पार्टी का आयोजन करना उचित नही रहेगा। इसे थोड़ा कम करते हुए, अपने कुछ खास मित्रों से खुलकर बात करने के लिए इन्हें डिनर पर बुलाएँ। यह अपने सहकर्मियों के साथ बाद में भी संपर्क में रहने का एक उचित तरीका होगा। यदि आप अपने विभाग में या कंपनी में सभी को अलविदा कहना चाहते हैं, तो हर व्यक्ति के पास जाना आप के लिए कठिन साबित हो सकता है, तो सभी को कुछ इस तरह से लिखकर एक ईमेल करें: मेरे सहकर्मियों: जैसा कि आप सब जानते ही होंगे कि कल मैं ये नौकरी (अपना ओहदा) छोड़कर जा रहा हूँ। आप सभी के साथ काम कर के मुझे बहुत आनंद आया। मैं बाद में भी आप सब के साथ इस मेल (आप की मेल आइडी) से या फिर Linkedin से संपर्क रखना चाहूँगा। साभार (आपका नाम)। यदि आप को निकाल दिया गया है, तो आप का मन में उस कठिन दौर के बारे में लिखने का ख्याल भी आएगा। हालाँकि, ऐसे समय में आप को सकारात्मक लहजे में रहने की सलाह दी जाती है। सकारात्मक रहने से आप को अपने सहभागियों के साथ भविष्य में संबंध बनाने में आसानी होगी।  हमेशा खुशी के साथ ही किसी कार्य का अंत करना चाहिए। तो कंपनी के साथ अपने कुछ अच्छे अनुभवों के बारे में लिखें। यदि आप अपने बॉस को ईमेल लिख रहे हैं, तो इस पर ज़रूर ध्यान दें। इसे एक लंबे निबंध की तरह ना लिखें, सिर्फ़ कुछ ही वाक्य लिखें। आप को अपने जाने के कारण को बहुत लंबे वाक्यों में लिखने की ज़रूरत नहीं है। सिर्फ़ इतना ही लिखें कि अब आप आगे बढ़ रहे हैं, और किसी नए करियर में कदम रख रहे हैं। आप की यह अलविदा वाली ईमेल का अंत आप के संपर्क की जानकारी के साथ हो सकता है। अपना मोबाइल नंबर, ईमेल एड्रेस और Linkedin ID शामिल करें, जिन से आप उन के साथ आगे भी संपर्क में रह सकें। हालाँकि यदि आप अपनी निजी जानकारी को देने में सहज महसूस नहीं कर रहे हैं, तो ऐसा बिल्कुल भी ना करें। आप अपने कुछ चुने हुए सहकर्मियों के साथ भी जानकारी शेयर कर सकते हैं। यदि आप भविष्य में कभी भी इन लोगों से मिलने के बारे में सोच रहे हैं, तो इस के लिए ईमेल उचित तरीका रहेगा। ईमेल लिखने के बाद, एक बार इसे पूरी तरह से ज़रूर पढ़ लें, किसी भी तरह की ग्रामर संबंधी ग़लती या फिर स्पेलिंग से संबंधित ग़लती की गुंजाइश ना रखें। सुनिश्चित कर लें कि आपने जो कुछ भी लिखा है, वह एकदम प्रोफेशनल है।  आप जिन लोगों को भी ईमेल भेजना चाह रहे हैं, आप ने उन सभी लोगों को शामिल कर लिया है, इस बात की पुष्टि कर लें। एक बार ईमेल को ज़ोर से ज़रूर पढ़ें और ध्यान दें कही कुछ भद्दा तो नहीं लग रहा है। यदि आप अपने करीबी मित्र को, अपने नौकरी छोड़कर जाने के बारे में बताने के लिए ईमेल करेंगे, तो उसे भी यह अच्छा नहीं लगेगा। उन्हें सामने से जाकर अलविदा कहने की कोशिश करें। अधिकांश समय आप को अपने से ऊँचे ओहदे वाले लोगों को और कुछ करीबी लोगों को ही खुद जाकर अलविदा कहने की सलाह दी जाती है और बाकी लोगों को फ़ोन पर भी कह सकते हैं।  यदि आप अपने इन करीबी सहकर्मियों से एक-एक कर नहीं मिल पा रहे हैं, तो उन्हें यह बताते हुए कि आप को उन के साथ काम कर के कितना मज़ा आया, एक पर्सनल मेल करें। आप उन्हें ध्यान से अपने निजी संपर्क की जानकरी दें ताकि वे आप के साथ आगे भी संपर्क साध सकें। इस पर्सनल ईमेल में आप कुछ ऐसा लिख सकते हैं, जैसे कि मुझे आप के साथ काम करने में बहुत मज़ा आया और मैं आप को हमेशा या रखूँगा। मैं आगे भी आप को संपर्क करते रहूँगा। और इस मेल में अपना फ़ोन नंबर, ईमेल एड्रेस की जानकारी शामिल करें। यदि आप का इन से आगे संबंध रखने का कोई इरादा नहीं है, तो झूठ ना कहें कि "कभी लंच पर मिलते हैं"। यदि आप को कुछ ऐसा करना पड़े, जो आप नहीं करना चाहते, तो यह कभी ना कभी उजागर भी हो जाएगा। सच्चे और ईमानदार बने रहें, और किसी भी ऐसे व्यक्ति के साथ मिलने की योजना ना बनाएँ, जिस से आप मिलना नहीं चाहते। यदि आप को बहुत सारे लोगों के सामने सिर्फ़ कुछ व्यक्तियों के साथ मिलने की योजना बनाकर और दूसरे व्यक्ति को उस योजना से दूर रखने में अच्छा अनुभव नहीं हो रहा है, तो अपनी योजना को छिपाकर रखें। आप को अपनी योजना सब के सामने उजागर करने की कोई ज़रूरत नहीं है, हो सकता है कि आप की इस योजना से किसी अन्य व्यक्ति (जिसे आप इस योजना में शामिल नहीं कर रहे हैं) को दुख पहुँचे। आप का आख़िरी दिन बहुत ही शांत, आलीशान और संक्षिप्त होना चाहिए। यदि आप को ऐसा लगता है, कि आप के साथ किसी भी तरीके से  कुछ ग़लत हुआ है, तो भी अपने बॉस के साथ चिल्ला-चिल्ला कर इस बारे में बात करना उचित नहीं होगा, ये आप को आगे मिलने वाली नौकरियों से भी वंचित कर सकते हैं। भले ही आप को कुछ सही नहीं लग रहा है, तो भी बस हर समय प्रोफेशनल रवैया रखें।  यदि आप किसी तरह की उलाहना देना चाहते हैं, तो एक-एक कर के लोगों के पास जाकर, जहाँ तक हो सके इसे भी प्रोफेशनल तरीके से ही करें। अपने बॉस (या आप को जिस के साथ भी समस्या है) से कहें कि मैं अपनी समस्याओं के बारे में आप से अकेले में बात करना चाहता हूँ। कुछ कार्यालयों में, एग्ज़िट इंटरव्यू भी होते हैं, जिस में आप अपनी नौकरी पर पड़ने वाले प्रभावों की परवाह किए बिना जो कुछ भी बोलना चाहते हैं, बोल सकते हैं। जैसा कि आप नौकरी छोड़ ही रहे हैं, तो अब आप को कोमलता से बात करने की कोई ज़रूरत नहीं है। आप को अपने सहकर्मियों पर तोहफ़ों की बरसात करने की कोई ज़रूरत नहीं है, और इस से आप के कुछ सहकर्मी आसेहज भी महसूस कर सकते हैं। यह सब कुछ करना ज़रूरी नहीं है और इस से आप दिखावटी भी लग सकते हैं। जैसे कि आप एक प्रोफेशनल माहौल में हैं तो उसी तरह से वर्ताव भी रखें।  यदि आप को सच में ऐसा लगता है कि थोड़ा सा कुछ लेकर चलना चाहिए, तो कुछ समोसे या पेस्ट्री ले कर जाएँ, लेकिन आप को अलविदा कहने के लिए सभी लोगों को कीमती तोहफे बाँटने की ज़रूरत नहीं है। इस सब की कोई ज़रूरत नहीं है। यदि आप का सहकर्मी नौकरी छोड़ कर जा रहा है और आप उन्हें शुभकामना देना चाहते हैं, तो आप एक कार्ड के ज़रिए ऐसा कर सकते हैं। आप को उन्हें सोने की अंगूठी या घड़ी देने की कोई ज़रूरत नहीं है। यदि आप नौकरी छोड़ कर जा रहे हैं, तो इस अवसर का ग़लत फायदा ना उठाएँ, और अपने सहकर्मियों को कंपनी के खिलाफ भड़काना शुरू ना कर दें। ऐसा कुछ भी ना कहें जिस से आप के सहकर्मियों के लिए कंपनी में काम करना दूभर हो जाए। इसी तरह से, यदि आप तरक्की के लिए नौकरी छोड़ रहे हैं, तो भी हर समय अपनी नई नौकरी के गुणगान ना गाते रहें। ध्यान रखें कि आप के सहकर्मियों को अगले दिन फिर से काम पर आना है, और आप अपनी खुशी के लिए उन के काम को बर्बाद नही करना चाहेंगे। इस तरह के राज़ आप की बुरी छवि बना सकते हैं और आप के पीछे कई तरह की बातें छोड़ कर जाएँगे, जो आप के लिए अच्छा नहीं होगा। यदि आप इस तरह से नौकरी छोड़कर जाने में सहज महसूस नहीं कर रहे हैं, तो इस पर तो सिर्फ़ आप ही हैं, जो काबू पा सकते हैं। इसे बहुत ज़्यादा बढ़ाने की ज़रूरत नहीं है, बस संक्षिप्त ही रखें, और देखिएगा आप इसे ज़रूर कर पाएँगे।
जाने के समय से पहले ही सभी को पता चल जाने दें कि आप नौकरी छोड़ कर जा रहे हैं: समय से पहले ही अलविदा कहना शुरू कर दें: एक-एक कर के लोगों से मिलना शुरू कर दें: जाने से पहले, लोगों के साथ संपर्क बना कर रखें: इसे संक्षिप्त ही रखें: सकारात्मक रवैया रखें: काम के बाद में अपने कुछ ख़ास दोस्तों को एक निजी कार्यक्रम में आमंत्रित करें: कंपनी के लिए व्यापक ईमेल बनाएँ: सकारात्मक स्वर रखें: ईमेल को संक्षिप्त रखें और उद्देश्य से ना हटें: यदि आप चाहें तो अपने संपर्क की जानकारी को भी शामिल करें: मेसेज भेजने से पहले, इसे एक बार ज़रूर जाँच लें: अपने करीबी मित्र के पास जाकर बात करें: झूठे वादे ना करें: अपने बॉस को इस बारे में आख़िरी दिन ना बताएँ: तोहफे ना ले जाएँ: सहकर्मियों के सामने कंपनी को बदनाम ना करें: बिना कुछ कहे, ना निकल जाएँ:
https://www.wikihow.com/Say-Goodbye-to-Coworkers https://www.wikihow.com/Say-Goodbye-to-Coworkers https://www.wikihow.com/Say-Goodbye-to-Coworkers
Saying Goodbye in Person Sending a Goodbye Email Avoiding Common Mistakes